पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण में कमी लाने के लिए रोडवेज बसों को भी कम कर दी गई है। इस कारण से उनियारा बस स्टैंड पर रोजाना 10 से 15 रोडवेज बस ही संचालित हो रही है। मगर सवाई माधोपुर से आने वाली बस उनियारा बस स्टैंड पर नहीं आने से यात्रियों को कई दिन से परेशान होना पड़ रहा है। यात्री सवाई माधोपुर जाने के लिए 3 किलोमीटर पैदल चलकर पुलिया तक जा रहे हैं जिसके बाद ही वे गंतव्य स्थान पर पहुंच पाते हैं। इसकी शिकायत अधिकृत ठेकेदार सहित कई लोगों ने उच्च अधिकारियों को करने के बाद भी किसी ने भी सुध नहीं ली। जानकारी के अनुसार उनियारा में कोरोना संक्रमण की संख्या बढ़ने पर प्रशासन ने सख्ती बरतते हुए हाईवे सहित कई मार्गों पर बे रिकेट्स लगवा दिए। मैं सवाई माधोपुर रोड पर चुंगी नाका गिरदावर भवन के पास बैरिकेड लगाकर पुलिस कर्मी की ड्यूटी लगा दी। इस कारण से सवाई माधोपुर से आने वाली रोडवेज बैरिकेट्स लगे के कारण बस स्टैंड पर नहीं आ रही है एवं पुलिया यहां पर सवारियों को उतार कर बाईपास से निकल रही है।
माई टोंक से सवाई माधोपुर आने वाली रोडवेज बस भी बस स्टैंड पर आकर वापस टोंक रोड बाईपास से सवाई माधोपुर के लिए जा रही है। बस स्टैंड पर सवाई माधोपुर, अलीगढ़,चौरू, पचाला जाने वाले यात्री रोडवेज बस की तैयारी करते हुए कई घंटे तक बैठे रहते हैं। मगर रोडवेज बस नहीं आने के कारण महंगे दामों में किराए की गाड़ी करके जाने के लिए मजबूर रहते हैं। वहीं कई लोग पैदल ढाई किलो मीटर चलकर बाईपास जाकर रोडवेज मैं सफर करने के लिए मजबूर हो रहे हैं। इस समस्या के बारे में कई लोगों ने उच्च अधिकारियों को भी अवगत कराया मगर समस्या पर किसी ने ध्यान नहीं दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn